== Vurderinger og eftermæle ==
Som de nationalliberales pennefører blev han på godt og ondt identificeret med denne bevægelse, og derfor efter nederlaget i [[2. slesvigske krig]] hårdt udskældt for sin "urealistiske" agitation under krigen.<ref name="Glen6"/> I 1870'erne blev han stærkt udskældt af [[Edvard Brandes]] for sin støtte til de konservative kræfter.<ref name="arkiv"/> Det er blevet fremhævet, at hans "nationalromantiske fantasier" gjorde det vanskeligt for politikerne at tage mere besindige beslutninger under denne krig.<ref name="Glen6"/> Som forsvar for Ploug er det blevet fremhævet, at han aldrig drog personlig gevinst af sine synspunkter, ligesom hans indslag i ''Fædrelandet'' hverken tog hensyn til ven eller fjende. Han skrev alene ud fra sin overbevisning.<ref name="arkiv"/>
Erhvervsliv Journalistik Ledelse Ledere